# Škola Hudson River

Thomas Cole (1801.–1848.), *Oxbow, Pogled s planine Holyoke (Northampton, Massachusetts) nakon grmljavinskog nevremena* 1836., The Metropolitan Museum of Art
**Škola Hudson River**, američki umjetnički pokret 19. vijeka kojeg je činila skupina pejzažnih slikara čija je estetska vizija bila oblikovana romantizmom. Pokret je dobio ime po nizu slika pejzaža rijeke Hudson i okolnog područja, uključujući i planine Catskill, planine Adirondack i White Mountains. Tek je druga generacija umjetnika ovog pokreta proširila područje prikaza pejzaža na New England, Maritimes, američki zapad, i Južnu Ameriku.

## Pregled

Ne može se sa sigurnošću utvrditi ni izvor pojma *Škola Hudson River* ni njegovo prvo javno korištenje. Misli se da je pojam osmislio umjetnički kritičar novina *New York Tribune* Clarence Cook ili pejzažni umjetnik Homer Dodge Martin. U početku se ovaj termin koristio s prezirom, nakon što su među američkim kolekcionarima i ljubiteljima umjetnosti ušla u modu *plein-air* djela Barbizonske škole na štetu radova Škole Hudson River.

Umjetnička djela Škole Hudson River prikazuju tri teme Amerike 19. vijeka: otkriće, istraživanje i nastambe. Teme slika su američki pejzaž u pastoralnom ugođaju, gdje ljudska bića i priroda mirno koegzistiraju. Pejzaži Škole Hudson River okarakterizirani su realističnim, detaljnim i ponekad idealiziranim prikazom prirode, prikazujući ponekad idealizirane scene poljoprivrede uz preostale dijelove divljine, koja ubrzano nestaje iz doline rijeke Hudson, baš kad se njena uzvišenost počela cijeniti. Iako su se znatno razlikovali po dubini religioznih stavova, umjetnici Škole Hudson River općenito su vjerovali da je priroda kroz oblik američkog pejzaža neopisiva manifestacija Boga. Inspirirali su se evropskim majstorima pejzaža kao što su Claude Lorrain, John Constable i J. M. W. Turner. Njihovo štovanje američkih prirodnih ljepota dijelili su savremeni američki pisci kao Henry David Thoreau i Ralph Waldo Emerson.

Mada su likovni elementi u njihovim djelima bili realistički prikazani, mnoge su konačne scene u biti ukomponirane kao sinteza više scena zajedno. Kako bi skupili dovoljno prizora za svoje slike, umjetnici ove škole često su putovali u nepristupačnu i ekstremnu divljinu, koja im nije dopuštala dugotrajno slikanje na licu mjesta. Za trajanja tih ekspedicija, ovi su slikari izrađivali skice i bilježili sjećanja, te bi završavali sliku kasnije u svojim ateljeima.

*Pogled na Two Lakes i Mountain House, planine Catskill ujutro* slikara Thomasa Colea, Brooklyn Museum of Art
## Osnivač

Umetnik Thomas Cole se općenito smatra osnivačem Škole Hudson River. U jesn 1825. Cole se ukrcao na parobrod koji je plovio uzvodno rijekom Hudson, iste godine kada je otvoren kanal Erie, zaustavivši se najprije u West Pointu, a kasnije u Catskillu. Popeo se na istočne obronke planina Catskill u državi New York i tamo oslikao prve pejzaže ovog krajolika. Prvi članak o njegovom radu pojavljuje se 22. novembra 1825. u *New York Evening Postu*. U to je vrijeme samo Cole, rođen u Engleskoj gdje u jesen dominiraju smeđe i žute boje, našao inspiraciju u pejzažu u kojem dominiraju jesenske nijanse boja. Coleov bliski prijatelj Asher Durand postao je također istaknuta ličnost ove škole, posebno poslije propasti poslovanja s grafičkim uređenjem novčanica nakon panike 1837.

## Druga generacija

*Niagarini slapovi,* 1857., Frederic Edwin Church, Corcoran Gallery of Art, Washington, DC.
*U planinama Sierre Nevade, Kaliforni,a* (1868,), slikara Alberta Bierstadta, Smithsonian American Art Museum, Washington, DC.
*Mount Washington*, Johna Fredericka Kensetta
*Catskill* Ashera Browna Duranda
Druga generacija umjetnika Škole Hudson River došla je do izražaja nakon Coleove prerane smrti 1848. Toj skupni prapadaju Coleov učenik Frederic Edwin Church, John Frederick Kensett i Sanford Robinson Gifford. Djela ovih umjetnika druge generacije često se opisujuju kao primeri luminizma. Osim samog slikanja, mnogi od ovih umjetnika uključujući Kensetta, Gifforda i Churcha, bili su i među osnivačima Muzeja Metropolitan u New Yorku.

Većina najznačajnijih djela Škole Hudson River naslikana su između 1855. i 1875. U to vrijeme, umjetnici kao Edwin Church i Albert Bierstadt postali su vrlo popularni. Obojica su utjecali na Düsseldorfsku slikarsku školu, a Bierstadt se nekoliko godina školovao u Düsseldorfu. Kad je Church izložio svoje slike *Niagara* i *Sante leda na sjeveru*, tisuće ljudi je stalo u red pred izložbom i platilo 50 centi kako bi vidjeli njegova djela. Epske dimenzije pejzaža na njegovim slikama, bez premca u ranijem američkom slikarstvu, podsjetio je Amerikance na prostranu, neukroćenu, ali veličanstvenu divljinu u njihovoj zemlji. Ova su djela naslikana u periodu naseljavanja američkog Zapada i osnivanja i zaštite velikih nacionalnih parkova.

## Zbirke

### Javne zbirke

Jedna od najvećih zbirki slika Škole Hudson River nalazi se u Wadsworth Atheneumu u Hartfordu. Najznačajnija djela ove zbirke su 13 pejzaža Thomasa Colea, i 11 pejzaža Frederica Edwina Churcha. Obojica umjetnika bili su osobni prijatelji s osnivačem muzeja Danielom Wadsworthom.

### Ostale zbirke

* Albany Institute of History & Art u Albanyu, New York
* Berkshire Museum u Pittsfieldu
* Brooklyn Museum u Brooklynu
* Corcoran Gallery of Art, u Washingtonu
* Crystal Bridges Museum, u Bentonvillu
* Detroit Institute of Arts u Detroitu
* Fenimore Art Museum u Cooperstownu
* Frances Lehman Loeb Art Center, u Poughkeepsieu
* Fruitlands Museum u Harvardu
* Gilcrease Museum u Tulsi
* Hudson River Museum u Yonkersu
* Mabee-Gerrer Museum of Art u Shawnee
* Metropolitan Museum of Art, u Manhattanu
* Museum of White Mountain Art u Jacksonu
* National Gallery of Art u Washingtonu
* Newark Museum u Newarku
* Newington-Cropsey Foundation u Hastingsu-on-Hudson
* New-York Historical Society u Manhattanu
* Olana State Historic Site u Hudsonu
* Westervelt Warner Museum of American Art u Tuscaloosi
* Thyssen-Bornemisza Museum u Madridu, Španija.
* The Heckscher Museum of Art u Huntingtonu

## Značajni umjetnici

|  |  |  |
| --- | --- | --- |
| * Albert Bierstadt
* John William Casilear
* Frederic Edwin Church
* Thomas Cole
* Samuel Colman
* Jasper Francis Cropsey
* Thomas Doughty
* Robert Duncanson
 | * Asher Brown Durand
* Sanford Robinson Gifford
* James McDougal Hart
* William Hart
* William Stanley Haseltine
* Martin Johnson Heade
* Hermann Ottomar Herzog
 | * Thomas Hill
* David Johnson
* John Frederick Kensett
* Jervis McEntee
* Thomas Moran
* Robert Walter Weir
* Worthington Whittredge
 |

## Veze

* Düsseldorfska slikarska škola
* Historija slikarstva
* Pejzažna umjetnost
* Macchiaioli
* Romantizam

## Reference

**BilješkeIzvori American paradise: the world of the Hudson River school. New York: The Metropolitan Museum of Art. 1987.. ISBN 9780870994968.
* Avery, Kevin J., & Kelly, Frank (2003.). Hudson River school visions: the landscapes of Sanford R. Gifford. New York: The Metropolitan Museum of Art. ISBN 9780300101843.
* Ferber, Linda S. *The Hudson River School: Nature and the American Vision*. New-York Historical Society, 2009.
* Sullivan, Mark W. *The Hudson River School: An Annotated Bibliography.* Metcuhen, NJ; Scarecrow Press, 1991.
* Wilmerding, John. *American Light: The Luminist Movement, 1850–1875: Paintings, Drawings, Photographs.* National Gallery of Art, Washington, D.C., 1980. ISBN 978-0-06-438940-2. OCLC 5706999.

## Vanjske veze

* The Hudson River School Arhivirano 2012-11-18 na Wayback Machine-u, American Art Gallery
* The Hudson River School, The Metropolitan Museum of Art
* National Park Service overview of Hudson River School